2023.6.12.
HU
Az Európai Unió Hivatalos Lapja
C 204/31
A pénzforgalomba szánt euróérmék új nemzeti előlapja (2023/C 204/10)
A San Marino által kibocsátott új kéteurós, pénzforgalomba szánt emlékérme nemzeti előlapja A pénzforgalomba szánt euróérmék törvényes fizetőeszköznek minősülnek az euróövezet egészében.
A nyilvánosság és a pénzérméket kezelő felek tájékoztatása céljából a Bizottság közzéteszi az új érmék rajzolatának leírását (1).
A 2009. február 10-i tanácsi következtetéseknek (2) megfelelően az euróövezeti tagállamok és azok az országok, amelyek az Európai Unióval létrejött monetáris megállapodás alapján euróérmét bocsátanak ki, bizonyos feltételek – többek között a kéteurós címletre való korlátozás – betartása mellett pénzforgalomba szánt euró-emlékérmét bocsáthatnak ki.
Technikai jellemzőit tekintve e pénzérme megegyezik a többi kéteurós érmével, de nemzeti előlapján a megemlékezéshez kapcsolódó, nemzeti vagy európai szinten kiemelkedő szimbolikus jelentéssel bíró rajzolat szerepel.
Kibocsátó ország: San Marino A megemlékezés tárgya: Perugino halálának 500.
évfordulója A rajzolat leírása: A rajzolat közepén a firenzei Uffizi-képtárban őrzött „Madonna gyermekkel, Szent Sebestyénnel és Keresztelő Szent Jánossal” című, Perugino által készített festmény részlete látható, mely Szűz Máriát és a gyermek Jézust ábrázolja.
A rajzolat bal oldalán a „PERUGINO” felirat, az „1523” és a „2023” évszám, valamint az „R” verdejel látható.
A rajzolat jobb oldalán a kibocsátó ország neve „SAN MARINO” olvasható, a jobb alsó részen Maria Angela Cassol tervezőművész nevének MAC kezdőbetűi helyezkednek el.
Az érme külső gyűrűjén az európai zászló 12 csillaga látható.
Becsült kibocsátandó mennyiség: 56 000 darab A kibocsátás időpontja: 2023. április
(1) A 2002-ben kibocsátott pénzérmék nemzeti előlapjait lásd: HL C 373., 2001.12.28., 1. o. (2) Lásd a Gazdasági és Pénzügyi Tanács 2009. február 10-i következtetéseit, valamint a pénzforgalomba szánt euróérmék nemzeti előlapjára és kibocsátására vonatkozó közös iránymutatásokról szóló, 2008. december 19-i bizottsági ajánlást (HL L 9., 2009.1.14., 52. o.).